CELEX: 62016CN0303
Language: da
Date: 2016-05-30 00:00:00
Title: Sag C-303/16: Anmodning om præjudiciel afgørelse indgivet af Conseil d’État (Frankrig) den 30. maj 2016 — Solar Electric Martinique mod Ministre des finances et des comptes publics

8.8.2016   
            
            
               DA
            
            
               Den Europæiske Unions Tidende
            
            
               C 287/16
            
         Anmodning om præjudiciel afgørelse indgivet af Conseil d’État (Frankrig) den 30. maj 2016 — Solar Electric Martinique mod Ministre des finances et des comptes publics
   (Sag C-303/16)
   (2016/C 287/19)
   Processprog: fransk
   
      Den forelæggende ret
   
   Conseil d’État
   
      Parter i hovedsagen
   
   
      Sagsøger: Solar Electric Martinique
   
      Sagsøgt: Ministre des finances et des comptes publics
   
      Præjudicielt spørgsmål
   
   Den Europæiske Unions Domstol anmodes om at udtale sig om spørgsmålet om, hvorvidt salg og installation af fotovoltaiske paneler og solvandvarmere på ejendomme med henblik på at forsyne disse ejendomme med elektricitet eller varmt vand udgør en enkelt transaktion, der har karakter af byggearbejder som omhandlet i artikel 5, stk. 5, og artikel 6, stk. 1, i sjette direktiv af 17. maj 1977 om harmonisering af medlemsstaternes lovgivning om omsætningsafgifter (1), nu artikel 14, stk. 3, og artikel 24, stk. 1, i direktiv 2006/112/EF af 28. november 2006 om det fælles merværdiafgiftssystem (2).
   
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).
   
      (2)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).